Επιστολή προς το δικαστήριο το οποίο δικάζει την υπόθεση των στημένων αγώνων στο ελληνικό ποδόσφαιρο της περιόδου 2009-2011 απέστειλε ο πρόεδρος της ΠΑΕ Ολυμπιακός, Βαγγέλης Μαρινάκης, και ζητά να μην καταθέσει ως μάρτυρας λόγω αυξημένων επαγγελματικών υποχρεώσεων.

Στην επιστολή του προς το δικαστήριο που δικάζει την υπόθεση του σκανδάλου Koriopolis, ο Βαγγέλης Μαρινάκης δηλώνει ακόμα πως δεν θα ήθελε να καταθέσει, δεδομένου ότι η διερεύνηση της υπόθεσης της εγκληματικής οργάνωσης στο ποδόσφαιρο –για την οποία είναι κατηγορούμενος και του έχουν επιβληθεί περιοριστικοί όροι– βρίσκεται σε εξέλιξη.

Απομένει τα μέλη του δικαστηρίου να αποφασίσουν αν θα κάνουν δεκτό το αίτημα του πρόεδρου της ΠΑΕ Ολυμπιακός, ο οποίος ζητά να αναγνωστεί στο ακροατήριο η απολογία που είχε δώσει στον ανακριτή, υποστηρίζοντας πως ό,τι είχε να πει για την υπόθεση το είπε τότε.